Stivi Frashëri

Stivi Frashëri (lindur më 29 gusht 1990) është një futbollist shqiptar i cili momentalisht luan me klubin shqiptar KF Tirana në Kategorinë Superiore si portier.

 Karriera 
Karriera e hershme

Frashëri është produkt i akademisë së Skënderbeut duke qëndruar atje deri në vitin 2007, ku ai lëvizi në Greqi për të firmosur me Aris Thessaloniki.

Bylis Ballsh

Pas tre vitesh te Aris Thessaloniki, Frashëri u rikthye në Shqipëri për të firmosur me Bylisin, e cila sapo ishte ngjitur në Kategorinë Superiore. Ai e vendosi veten që në fillim si portieri titullar duke bërë 22 paraqitje në sezonin e parë.

Tirana

Në qershor 2014, Tirana po kërkonte zëvëndësuesin e portierit veteran Ilion Lika i cili firmosi me Flamurtarin. Frashëri shikohej si zëvëndësuesi ideal për portierin 34 vjeçarë, pasi ai ishte momentalisht pa skuadër. Në të njëjtin muaj, Kukësi, një tjetër klub nga Kategoria Superiore kishte shprehur interes për Frashëri, por ky i fundit në një deklaratë tha se ishte i bindur për të zgjedhur Tiranën, ku gjithashtu do të firmoste edhe kontratën.

Ai bëri debutimin e tij me skuadrën më 24 gusht 2014, ku ai luajti 90 minuta duke kontribuar në fitoren 3–0 kundër Apolonisë në javën e parë të sezonit 2014–15.

 Kombëtarja 
Shqipëria U–17

Frashëri bëri debutimin e tij në moshën 16 vjeçare me kombëtaren U–17 më 15 tetor 2006 në humbjen 4–1 kundër Finlandës U–17, një ndeshje e vlefshme për kualifikueset e Kampionatit Europian U–17. Ai luajti në të tre ndeshjet e Grupit 9, ku përfshihen barazimi 1–1 kundër Izraelit U–17 më 17 tetor 2006 dhe humbja 2–0 kundër Polonisë U–17 më 20 tetor 2006.

Shqipëria U–19

Frashëri u thirr nga kombëtarja U–19 për të marrë pjesë në kualifikueset e Kampionati Europian U–19 të Futbollit që filloi që nga data 8 tetor 2008. Ai bëri debutimin e tij në ndeshjen hapëse kundër Anglisë U–19 që përfundoi me humbjen 3–0. Ai luajti edhe në ndeshjen tjetër kualifikuese dy ditë më vonë në humbjen 5–0 kundër Serbisë U–19. Për ndeshjen e tretë dhe të fundit kundër Irlandës së Veriut U–19, Frashëri ishte në stol për t'i lënë vendin portierit tjetër Elson Demi pasi Shqipëria kishte humbur mundësit matematikisht për t'u kualifikuar.

Shqipëria U–21

Frashëri për herë të parë në kombëtarja U–21 nga trajneri Artan Bushati për ndeshjen kualifikuese të Kampionatit Europian U–21 të Futbollit kundër Azerbajxhanit U–21 më 4 shtator 2010, por ishte një zëvëndësim i papërdorur pasi portieri titullar ishte Shpëtim Moçka.

 Referime 

 Lidhje të jashtme 
 Stivi Frashëri te UEFA.com
 Profili te Football Database
 Profili te Soccer-Talents
 Profili te Soccerway.com
 Stivi Frashëri te FSHF.org

Kategoria:Lindje 1990
Kategoria:Njerëz nga Korça
Kategoria:Futbollistë
Kategoria:Futbollistë shqiptarë
Kategoria:Futbollistë në Aris Selaniku
Kategoria:Futbollistë në KF Bylis
Kategoria:Futbollistë në KF Tirana
Kategoria:Futbollistë në Kategoria Superiore
Kategoria:Njerëz që jetojnë